Linz

Linz (fonetski: Linc) je najveći i glavni grad u austrijskoj pokrajini Gornja Austrija. Po procjeni na dan 1. januar 2008, grad je imao 189.528 stanovnika, te je poslije Beča i Graza, treći grad u Austriji po broju stanovnika. Linz je statutarni grad i sjedište okruga Linz-Land, kao i okruga Urfahr-Umgebung. Po njemu je nazvan i jedan asteroid 1469 Linzia. Dugo vremena nakon Drugog svjetskog rata, grad je smatran veoma zagađenim, jer je u njemu radila velika željezara Voestalpine AG. Putem brojnih inicijativa, gradska uprava već godinama pokušava prikazati grad sjedištem kulture. Od 2004 održava se filmski festival Crossing Europe. Tokom 2009 godine, Linz, zajedno sa litvanijskim glavnim gradom Vilniusom, je proglašen evropskim glavnim gradom kulture.

 Geografija 
Linz se nalazi u istočnom dijelu pokrajine Gornje Austrije, na obje obale Dunava u širokoj dolini. Na sjeveru se nalaze blagi brežuljci Mühlviertelsa. Južno od grada se uzdižu brojne planine alpskog masiva. Pored Dunava, kroz grad protiče i mala rijeka Traun, koji se ulijeva u Dunav 7 km jugoistočno od centra grada. Od ukupne površine gradskog područja koja iznosi oko 96 km2, 47,7% otpada na zelene površine, 7,4% na vodene površine, 11,9% na saobraćajnice i 32,9% na građevinsko zemljište.Gradski odjel urbanizma, decembar 2005

 Podjela grada 
Grad je podijeljen 1957. na 9 kvartova, u kojima se nalazi 36 gradskih okruga. Ovakva podjela gradskih područja na gradske okruge, kao političke jedinice, u Austriji postoji još samo u dva grada: Beču i Grazu.

Dijelovi grada Linza (s pripadajućim okruzima) jesu:
 Centar s okruzima Altstadtviertel, Rathausviertel, Kaplanhofviertel, Neustadtviertel, Volksgartenviertel i Römerberg-Margarethen
 Waldegg s okruzima Freinberg, Froschberg, Keferfeld, Bindermichl, Spallerhof, Wankmüllerhofviertel i Andreas-Hofer-Platz-Viertel
 Lustenau s okruzima Makartviertel, Franckviertel i Hafenviertel
 St. Peter
 Kleinmünchen s okruzima Kleinmünchen, Neue Welt, Scharlinz, Bergern, Neue Heimat, Wegscheid i Schörgenhub
 Ebelsberg
 Urfahr s okruzima Alt-Urfahr, Heilham, Hartmayrsiedlung, Harbachsiedlung, Karlhofsiedlung i Auberg
 Pöstlingberg s okruzima Pöstlingberg i Bachl-Gründberg
 St. Magdalena s okruzima St. Magdalena, Katzbach i Elmberg

 Gradovi partneri 
  Albufeira (od 2008)
  Berlin-Charlottenburg (od 1995)
  České Budějovice (od 1987)
  Chengdu (od 1983)
  Gabès (od 1977)
  Halle (Saale) (od 1975)
  Kansas City (od 1988)
  Linköping (od 1995)
  Modena (od 1992)
  Tampere (od 1995)
  San Carlos (od 1988)

 Također pogledajte 
 Gornja Austrija

 Reference 

Kategorija:Gradovi u Austriji
*
Kategorija:Naselja na Dunavu